CELEX: 62011TN0142
Language: sl
Date: 2011-03-14 00:00:00
Title: Zadeva T-142/11: Tožba, vložena 14. marca 2011 – SIR proti Svetu

30.4.2011   
            
            
               SL
            
            
               Uradni list Evropske unije
            
            
               C 130/24
            
         Tožba, vložena 14. marca 2011 – SIR proti Svetu
   (Zadeva T-142/11)
   2011/C 130/47
   Jezik postopka: francoščina
   
      Stranki
   
   
      Tožeča stranka: Société ivoirienne de raffinage (SIR) (Abidžan, Slonokoščena obala) (zastopnik: M. Ceccaldi, odvetnik)
   
      Tožena stranka: Svet Evropske unije
   
      Predloga tožeče stranke
   
   Tožeča stranka Splošnemu sodišču predlaga, naj:
   
               —
            
            
               razglasi za nična Sklep Sveta 2011/18/SZVP in Uredbo Sveta (ES) št. 25/2011 z dne 14. januarja 2011, ki uvajata omejevalne ukrepe zoper nekatere osebe in subjekte, zlasti v delu, ki se nanaša na družbo SIR;
            
         
               —
            
            
               Svetu naloži plačilo stroškov.
            
         
      Tožbeni razlogi in bistvene trditve
   
   Tožeča stranka v utemeljitev svoji tožbi navaja pet tožbenih razlogov.
   
               1.
            
            
               Prvi tožbeni razlog se nanaša na kršitev Ustanovne listine Združenih narodov ter členov 3(5) in (6) PEU, 21(1) PEU in 7 PDEU, ker naj bi tožena stranka prekoračila svoje pristojnosti s tem, da je uvedla omejevalne ukrepe, saj naj namreč ime tožeče stranke ne bi bilo navedeno v Resoluciji Varnostnega sveta Združenih narodov 1572 (2004).
            
         
               2.
            
            
               Drugi tožbeni razlog se nanaša na kršitev načela nevmešavanja v notranje zadeve države, saj naj bi tožeča stranka ravnala v nasprotju s suvereno odločitvijo Ustavnega sveta Republike Slonokoščene obale, ki je za izvoljenega predsednika razglasil L. Gbagba, ne pa A. Ouattare.
            
         
               3.
            
            
               Tretji tožbeni razlog se nanaša na vsebinsko nezakonitost izpodbijanih aktov, ki naj ne bi mogla biti povezana s pristojnostjo in/ali s pooblastilom tožene stranke.
            
         
               4.
            
            
               Četrti tožbeni razlog se nanaša na kršitev pravice do obrambe, saj naj se tožeča stranka ne bi mogla seznaniti z dokazi proti njej in naj zato ne bi mogla učinkovito izraziti svojega mnenja o njih.
            
         
               5.
            
            
               Peti tožbeni razlog se nanaša na kršitev načela sorazmernosti, saj naj bi posledice sprejetih ukrepov tako za tožečo stranko kot za prebivalstvo Slonokoščene obale bile nesorazmerne s sledenim ciljem.